SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú v cestnej doprave v Európskej únii: Jedenásta výročná správa (Oznamovací rok 2012) /* COM/2014/0127 final */





SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú v cestnej doprave v Európskej únii: Jedenásta výročná správa (Oznamovací rok 2012) 1. Úvod Táto správa predstavuje súbor predložených správ členských štátov za jedenásty rok podľa smernice 98/70/ES[1] (ďalej len „smernica“) a poskytuje súhrnné informácie o kvalite benzínu a motorovej nafty v EÚ v roku 2012. Špecifikácie benzínu a motorovej nafty predávaných v EÚ na účely cestnej dopravy sú zahrnuté v smernici: prvá vstúpila do platnosti 1. januára 2000; druhá 1. januára 2005; tretia 1. januára 2009, ktorou sa obmedzuje obsah síry vo všetkých motorových palivách určených pre cestné vozidlá v EÚ na 10 ppm. Ďalšie požiadavky sú definované v európskej norme pre monitorovacie systémy kvality palív („FQMS“) EN 14274: 2012, ktoré sa vyžadujú od roku 2004. Smernica tiež vyžaduje, aby členské štáty predkladali súhrnné správy o kvalite palív, ktoré sa predali na ich území. Pôvodný vzor na predkladanie správ ustanovila Komisia vo svojom rozhodnutí 2002/159/ES z 18. februára 2002[2]. Požiadavky tejto smernice sa vyvíjali zavádzaním nových špecifikácií palív a požiadaviek na predkladanie správ. Všetky členské štáty dostávajú vzor predkladania správ, aby sa zabezpečilo, že v nich budú uvedené všetky patričné náležitosti, ktoré umožnia vypracovanie celoeurópskej analýzy a porovnávania výsledkov monitorovania kvality palív uskutočneného v členských štátoch. Tento vzor je vypracovaný v súlade s požiadavkami na predkladanie správ, ktoré sú uvedené v rozhodnutí Komisie 2002/159/ES, a Komisia ho každoročne preveruje a schvaľuje. V roku 2012 dodržali všetky členské štáty špecifikácie pre palivá, v ktorých sa vyžaduje, aby palivá v cestnej doprave obsahovali menej ako 10 ppm síry. Okrem toho začali členské štáty podávať správy o palivách s pridaným etanolom, čo je od 1. januára 2011 povinná požiadavka. Všetky členské štáty predložili svoje správy podľa poskytnutého vzoru. Z 27 výročných správ o monitorovacích systémoch kvality palív bolo 19 správ predložených v rámci požadovaného termínu do 30. júna, 6 bolo predložených takmer o týždeň neskôr a dve posledné správy boli predložené do dvoch mesiacov po uplynutí pôvodného termínu. V porovnaní s rokom 2009 a 2010 je tu jednoznačné zlepšenie v predkladaní správ v rámci požadovaného časového termínu, no v porovnaní s rokom 2011, keď správy predložilo načas až 21 členských štátov, ide o mierne zhoršenie. 2. Predaj palív v Európe V predaji palív v EÚ v roku 2012 výrazne prevažuje motorová nafta s množstvom 242 829 miliónov litrov predanej motorovej nafty v porovnaní so 109 328 miliónmi litrov predaného benzínu. Predaj benzínu od roku 2004 sústavne klesá a rok 2012 bol ďalším rokom, keď bol predaj benzínu nižší ako v predchádzajúcom roku. Čo sa týka druhov benzínu, benzín s oktánovým číslom 91 (ďalej len „RON 91“) naďalej stráca svoj podiel na trhu a v súčasnosti sa predáva iba v malých množstvách; v rámci predaja za rok 2012 to bolo 456 miliónov litrov. Benzín s oktánovým číslom 98 (ďalej len „RON 98“) predstavoval spolu 4 418 miliónov litrov, pričom benzín s oktánovým číslom 95 (ďalej len „RON 95“) tvoril väčšinu predaného benzínového paliva s hodnotou 89 832 miliónov litrov. Po tretí rok za sebou sa znížil aj predaj nafty, pričom väčšinu predaja predstavoval druh B7, z ktorého sa predalo 219 769 miliónov litrov (90 %). Z motorovej nafty typu B5, B+ a motorovej nafty ako takej sa celkovo predalo 23 061 miliónov litrov (2 720 miliónov, 137 miliónov a 20 204 miliónov litrov). Obrázok 1: Vývoj predaja palív v EÚ od roku 2001 do roku 2012 || || Motorová nafta || || || || || || Benzín || || || || || || Obrázok 2: Predaj palív v EÚ podľa druhov v roku 2012 Benzín Motorová nafta || || Milióny litrov || Bezolovnatý benzín < 10 ppm S || Motorová nafta < 10 ppm S || || || Min. RON=91 || || || Min. RON=95 || || || RON 95=<RON<98 || || || RON>=98 || || || Motorová nafta || || || Min. RON=91 E5 || || || Min. RON=95 E5 || || || RON 95=<RON<98 E5 || || || RON>=98 E5 || || || Motorová nafta B5 || || || Min. RON=91 E10 || || || Min. RON=95 E10 || || || RON 95=<RON<98 E10 || || || RON>=98 E10 || || || Motorová nafta B7 || || || Min. RON=91 E+ || || || Min. RON=95 E+ || || || RON 95=<RON<98 E+ || || || RON>=98 E+ || || || Motorová nafta B+ Celkový predaj palív v roku 2012 bol nižší ako v roku 2011, pričom došlo k poklesu predaja benzínu (pokles o 7 565 miliónov litrov) a motorovej nafty (pokles o 2 398 miliónov litrov), čo spôsobilo celkový pokles predaja palív v cestnej doprave o 9 963 miliónov litrov. 2.1 Dostupnosť palív v roku 2012 Jednou z hlavných skutočností roka 2012 bolo zistenie, že RON 91 takmer zmizol z trhu a predáva sa iba v štyroch krajinách, pričom len Dánsko zaznamenáva významnejší objem predaja. E10 sa predáva iba v troch členských štátoch: Francúzsku, Fínsku a Nemecku. V tabuľke 1 sa uvádzajú množstvá a druhy palív predávaných podľa členských štátov. Tabuľka 1: Predaj palív v EÚ-27 v roku 2012 podľa druhov Druh paliva || Predaj benzínu (milióny litrov) || Predaj motorovej nafty (milióny litrov) Členský štát || min. RON=91 || min. RON=95 || min. RON=98 || RON≥98 || Benzín spolu || Motorová nafta spolu Rakúsko || 41 || - || 2 215 || 49 || 2 305 || 7 294 Belgicko || - || 1 385 || - || 297 || 1 682 || 8 317 Bulharsko || - || 691 || - || 36 || 727 || 2 049 Cyprus || - || - || 471 || 31 || 502 || 365 Česká republika || 16 || 2 195 || 62 || - || 2 273 || 4 865 Dánsko || 349 || 1 531 || 2 || - || 1 882 || 3 205 Estónsko || - || - || 312 || 28 || 340 || 719 Fínsko || - || 1 144 || - || 948 || 2 092 || 2 843 Francúzsko || - || 9 666 || - || - || 9 666 || 40 378 Nemecko || 50 || 23 479 || - || 1 502 || 25 031 || 40 232 Grécko || - || 3 831 || 52 || 102 || 3 985 || 2 506 Maďarsko || - || 1 541 || - || 42 || 1 583 || 3 121 Írsko || - || 1 684 || - || - || 1 684 || 2 630 Taliansko || - || 9 750 || - || - || 9 750 || 27 445 Lotyšsko || - || 274 || 21 || - || 295 || 852 Litva || - || 300 || - || 7 || 307 || 1 342 Luxembursko || - || 347 || - || 77 || 424 || 2 001 Malta || - || - || 98 || - || 98 || 119 Holandsko || - || 5 436 || 59 || - || 5 495 || 7 512 Poľsko || - || 4 690 || - || 412 || 5 102 || 13 555 Portugalsko || - || - || 1 403 || 110 || 1 513 || 5 268 Rumunsko || - || - || 2 418 || 205 || 2 623 || 6 602 Slovensko || - || 649 || - || 7 || 656 || 1 227 Slovinsko || - || - || 607 || 78 || 686 || 2 270 Španielsko || - || - || 6 170 || 487 || 6 657 || 25 111 Švédsko || - || 3 738 || 125 || - || 3 863 || 5 273 Spojené kráľovstvo || - || 17 501 || 607 || - || 18 108 || 25 728 Na základe tabuľky 1 si môžeme všimnúť niekoľko všeobecných trendov: · Vo všetkých členských štátoch s výnimkou dvoch dominuje na trhu motorová nafta; benzínové palivá predstavujú v Grécku 61.4 % a na Cypre 57.9 % predaja palív. · Na druhej strane Belgicko vykazuje najväčšiu závislosť od naftových palív: motorová nafta v Belgicku predstavuje 83,2 % podiel z predaja palív na trhu – najvyššie zastúpenie zo všetkých členských štátov. · Najväčšie množstvo, čo sa týka predaja palív v roku 2012, dosiahlo Nemecko, s podielom 18,5 % na celkovom predaji palív v EÚ a s pomerom benzín/motorová nafta 38,4 % v prospech predaja benzínu a 61,6 % v prospech predaja motorovej nafty. Druhým najväčším trhom bolo Francúzsko s podielom 14,2 % na celkovom predaji benzínových a naftových palív v EÚ a s pomerom benzín/motorová nafta 19,3 % v prospech benzínu a 80,7 % v prospech motorovej nafty. Predaj palív v Spojenom kráľovstve predstavoval podiel 12.4 % na celkovom predaji palív v EÚ s pomerom 41.3 % v prospech benzínu a 58.7 % v prospech motorovej nafty. · Vo väčšine krajín je daňová sadzba na naftu nižšia ako na benzín (v niektorých prípadoch podstatne). To spolu s vyššou účinnosťou a vylepšeniami dieselových vozidiel (v porovnaní s benzínovými modelmi) je kľúčovým faktorom pri prechode na čoraz významnejšie používanie nafty v EÚ. V Spojenom kráľovstve sú colné sadzby pre benzín a naftu na liter paliva rovnaké, čo čiastočne vysvetľuje nižší relatívny podiel naftových palív v porovnaní s inými krajinami EÚ, keďže nákladové úspory pre automobily sú nižšie. · Čo sa týka druhu E10, stále má na európskom trhu nízke zastúpenie, keďže v súčasnosti ho predávajú iba tri krajiny (Nemecko, Francúzsko a Fínsko). Situácia na trhu týchto krajín sa však výrazne odlišuje: vo Fínsku má druh E10 podiel 54,7 % na celkovom predaji benzínu, vo Francúzsku je to 24,1 % a v Nemecku 14,2 %. 3. Monitorovanie kvality palív v roku 2012 3.1 Opis systémov, ktoré využívajú jednotlivé členské štáty V EÚ sa využili rôzne prístupy pri implementovaní systémov monitorovania kvality palív. Hoci sa z roka na rok zlepšuje konzistentnosť medzi členskými štátmi, prístupy sú rôzne, od tých, ktoré vychádzajú z európskej normy EN 14274[3], cez odoberanie vzoriek na rôznych miestach predaja palív, až po národné systémy. Smernica povoľuje alternatívne systémy monitorovania pod podmienkou, že tieto systémy zabezpečia, že výsledky budú rovnako dôveryhodné ako v zmysle normy EN 14274, hoci kritériá na takéto hodnotenie nie sú špecifikované. Nie je preto jasné, či existujúce systémy, ktoré sa nezakladajú na norme EN 14274, spĺňajú toto kritérium. V roku 2012 poskytla väčšina členských štátov dodatočné informácie o svojom výbere systému monitorovania (ak použila štatistický model podľa normy EN 14274) alebo poskytla informácie o výbere národného systému monitorovania. Z 27 členských štátov, ktoré v roku 2012 využili systémy monitorovania kvality palív: · si 5 štátov zvolilo využitie štatistického modelu A podľa normy EN 14274 (Rakúsko, Fínsko, Grécko, Taliansko a Španielsko); · 5 štátov využilo štatistický model B podľa normy EN 14274 (Francúzsko, Nemecko, Poľsko, Bulharsko a Rumunsko); · 9 štátov si zvolilo štatistický model C podľa normy EN 14274 (Írsko, Portugalsko, Cyprus, Česká republika, Estónsko, Maďarsko, Litva, Slovensko a Slovinsko) a · zostávajúcich 8 štátov využilo národný systém monitorovania. 3.2 Odber vzoriek a predkladanie správ Jedným z kľúčových momentov pri hodnotení kvality paliva je spôsob odoberania vzoriek. Odoberanie vzoriek musí byť v súlade s požiadavkami stanovenými v norme EN 14274. Táto norma uvádza počet a miesto odberu vzoriek, ktoré majú byť odobraté a uvedené v správe členských štátov o kvalite palív. Norma tiež uvádza minimálny počet vzoriek pre každý druh paliva v každom období, v zimnom aj letnom. V tabuľke 2 sa uvádzajú údaje za rok 2012 týkajúce sa odberu a predkladania správ v prípade jednotlivých štátov. Celkový počet požadovaných minimálnych vzoriek sa vypočíta v prípade, že členský štát použil štatistický model uvedený v norme EN 14274, a to za predpokladu, že pre každý uvedený model (A, B a C) je známa minimálna požiadavka týkajúca sa vzorky. V tabuľke 2 sa uvádza aj rozpis údajov o celkových odobratých vzorkách a o odbere vzoriek uskutočnenom na čerpacích staniciach. Tento rozpis poskytli v roku 2012 všetky členské štáty. V norme EN 14274 sa uvádza, že v rámci minimálnych požiadaviek by sa mali vzorky odoberať na miestach výdaja paliva, ktoré sú definované ako „maloobchodné alebo komerčné miesta, na ktorých sa čerpajú palivá do motorových vozidiel na účely pohonu.“ Na účely splnenia minimálnych požiadaviek odberu vzoriek by sa mali okrem odberov vzoriek na čerpacích staniciach uskutočňovať aj odbery vzoriek v distribučných termináloch alebo rafinériách. V tejto súvislosti je potrebné poznamenať, že Bulharsko vykazuje údaje za rok dozadu. Na túto skutočnosť bol uvedený členský štát upozornený a Komisia verí, že pri podávaní správ v roku 2013 dôjde k náprave tejto situácie. Nedodržiavanie požiadaviek normy EN 228 na testovanie jednotlivých vzoriek benzínových palív sa v roku 2012 v porovnaní s rokom 2011 mierne zvýšilo a v roku 2012 sa mierne zvýšil aj počet prípadov nedodržiavania normy EN 590 pre motorovú naftu. Správu o palivách môžete nájsť v časti Monitorovanie kvality palív v EÚ – Súhrnná správa za rok 2012 – Záverečná správa pre GR pre oblasť klímy Európskej komisie, ktorá je k dispozícii na internetovej stránke GR pre oblasť klímy. Tabuľka 2 Zhrnutie odberu vzoriek a predkladania správ členskými štátmi v súvislosti s požiadavkami smernice 98/70/ES a európskej normy EN 14274 ČŠ || Model FQMS (1) || Veľkosť(2) || Oddelené zimné a letné obdobie? (3) || Vzorky podľa druhu paliva a obdobia (4) || Celkový počet požadovaných vzoriek (5) || Počet odobratých vzoriek (6) || Počet vzoriek odobratých na čerpacích staniciach (7) || Súlad vzoriek (8) Benzín || Mot. nafta || Benzín || Mot. nafta || Benzín || Mot. nafta || Benzín || Mot. nafta Rakúsko || A || S || ü || 50 || 106 || 100 || 106 || 100 || 106 || 100 || ü || ü Belgicko || N || S || ü || (50) || 200 || 100 || 2239 || 6036 || 2239 || 6036 || (ü) || (ü) Bulharsko || B || S || ü || 100 || 212 || 204 || 453 || 496 || 428 || 473 || ü || ü Cyprus || C || S || ü || 50 || 108 || 100 || 328 || 173 || 328 || 173 || ü || ü Česká republika || C || S || ü || 50 || 106 || 104 || 1294 || 1468 || 1294 || 1468 || ü || ü Dánsko || N || S || ü || (50) || 202 || 100 || 43 || 21 || 43 || 21 || (×) || (×) Estónsko || C || S || ü || 50 || 110 || 100 || 350 || 215 || 350 || 210 || ü || ü Fínsko || A || S || ü || 50 || 200 || 100 || 235 || 122 || 235 || 122 || ü || ü Francúzsko || B || L || ü || 200 || 800 || 400 || 473 || 408 || 473 || 408 || × || ü Nemecko || B || L || ü || 200 || 826 || 400 || 602 || 415 || 602 || 415 || × || ü Grécko || A || S || ü || 50 || 106 || 102 || 116 || 106 || 73 || 53 || × || × Maďarsko || C || S || ü || 50 || 104 || 100 || 120 || 120 || 120 || 120 || ü || ü Írsko || C || S || ü || 50 || 100 || 100 || 201 || 194 || 160 || 161 || ü || ü Taliansko || A || L || ü || 100 || 200 || 200 || 200 || 200 || 200 || 200 || ü || ü Lotyšsko || N || S || ü || (50) || 112 || 200 || 158 || 244 || 119 || 126 || (ü) || (ü) Litva || C || S || ü || 50 || 104 || 100 || 106 || 100 || 92 || 89 || × || × Luxembursko || N || S || ü || (50) || 200 || 100 || 80 || 82 || 80 || 82 || (×) || (×) Malta || N || S || ü || (50) || 100 || 100 || 36 || 37 || 27 || 27 || (×) || (×) Holandsko || N || S || ü || (50) || 100 || 100 || 50 || 50 || 50 || 50 || (×) || (×) Poľsko || B || S || ü || 200 || 434 || 400 || 279 || 204 || 279 || 204 || × || × Portugalsko || C || S || ü || 50 || 108 || 100 || 200 || 100 || 200 || 100 || ü || ü Rumunsko || B || S || ü || 100 || 208 || 200 || 244 || 243 || 221 || 223 || ü || ü Slovensko || C || S || ü || 50 || 102 || 100 || 149 || 118 || 149 || 118 || ü || ü Slovinsko || C || S || ü || 50 || 200 || 100 || 154 || 162 || 154 || 162 || × || ü Španielsko || A || L || ü || 100 || 230 || 200 || 780 || 396 || 0 || 0 || × || × Švédsko || N || S || ü || (50) || 104 || 100 || 631 || 717 || 0 || 0 || (×) || (×) Spojené kráľovstvo || N || L || ü || (100) || 208 || 200 || 1682 || 2535 || 437 || 263 || (ü) || (ü) # || Stĺpec || Vysvetlivky (1) Model FQMS || N = národný monitorovací systém kvality palív (FQMS) A = štatistický model A normy EN 14274 B = štatistický model B normy EN 14274 C = štatistický model C normy EN 14274 (2) Veľkosť – veľkosť krajiny || S = malá (celková výška predaja motorových palív určených pre cestné vozidlá < 15 miliónov ton ročne) L = veľká (celková výška predaja motorových palív určených pre cestné vozidlá > 15 miliónov ton ročne) (3) Oddelené letné a zimné obdobie? || P samostatné správy za letné a zimné obdobie O správa obsahuje výsledky vzoriek len za celý rok (4) Vzorky podľa druhu a obdobia || EN 14274: Pre druhy palív, ktoré tvoria menej ako 10 % z celkového predaja, sú nižšie požiadavky na počet vzoriek. Pre členské štáty, ktoré využívajú národné monitorovacie systémy kvality palív, sú odhadované ekvivalentné minimálne počty vzoriek (na základe predaja palív) uvedené v zátvorkách (). (5) Celkové množstvo požadovaných vzoriek || Výpočet minimálneho celkového požadovaného množstva vzoriek podľa normy EN 14274 podľa modelu monitorovania kvality palív a veľkosti krajiny. Minimálne množstvo požadovanej vzorky má byť odobraté z „miesta použitia“ na miestach výdaja paliva. Pre členské štáty, ktoré využívajú národné monitorovacie systémy kvality palív, sú odhadované ekvivalentné minimálne počty vzoriek (na základe predaja palív) uvedené v zátvorkách (). (6) Odobraté vzorky || Celkový počet odobratých vzoriek podľa druhov palív na všetkých miestach (čerpacie stanice, terminály a rafinérie). (7) Vzorky odobraté na čerpacích staniciach || Celkový počet vzoriek odobratých na čerpacích staniciach; miesta výdaja paliva (verejné a súkromné). Tieto údaje sa uvádzajú samostatne v štandardnom vzore pre podávanie správ; tam, kde sa vzorky odobraté na čerpacích staniciach nezhodujú s celkovým počtom odobratých vzoriek, je táto skutočnosť spôsobená rozdielmi v pôvodnej predloženej správe (najmä vo Francúzsku a Českej republike, kde je počet vzoriek odobratých na čerpacích staniciach vyšší ako celkový počet odobratých vzoriek). (8) Súlad vzoriek || ü znamená súlad s normou EN 14274, čo sa týka počtu požadovaných vzoriek a × znamená nedodržanie požiadaviek. Znamená to teda celkový súlad vzoriek pre všetky druhy palív; pozri správu členských štátov o dodržiavaní požiadaviek na odoberanie vzoriek pre každý druh paliva samostatne. Tam, kde sa použil národný systém monitorovania palív, je odhadovaný súlad, ktorý má potvrdiť dodržiavanie normy EN 14274, uvedený v zátvorkách (). Keď členské štáty neposkytli rozdelenie podľa miest odberu vzoriek, nie je možné zhodnotiť dodržiavanie požiadaviek pre vzorky. || Benzín || Benzín || Mot. nafta || Motorová nafta 4. Súlad s limitnými hodnotami smernice 4.1 Predkladanie správ o benzíne V roku 2012 poskytli všetky členské štáty úplné informácie o súlade s požiadavkami týkajúcimi sa vzoriek benzínu. Aby bolo možné určiť súlad s normou, je potrebné vedieť, ktorá metóda testovania bola využitá na testovanie niektorých parametrov (pretože reprodukovateľnosť a úrovne tolerancie sa pre každú metódu líšia). Členským štátom bolo umožnené uvádzať tieto informácie v rámci vzoru na predkladanie správ. Medzi parametre, pri ktorých sa v rámci EÚ v roku 2012 najčastejšie zistil nesúlad so špecifikáciami, patrili: Hodnota tlaku pár v letnom období bola v roku 2012 prekročená 175-krát. Je však zrejmé, že k mnohým prekročeniam dochádza v prechodnom období, keď dodávatelia vymieňajú palivo s letnou špecifikáciou za palivo so zimnou špecifikáciou a naopak. V roku 2012 sa zistilo, že špecifikácie nespĺňalo v rámci EÚ celkovo 61 vzoriek druhu RON/MON. Niektoré členské štáty neposkytli úplné podrobné údaje o vzorkách, pri ktorých sa zistil nesúlad s limitnými hodnotami tolerancie. 4.2 Podávanie správ o motorovej nafte V roku 2012 niektoré členské štáty neposkytli úplné podrobné údaje o vzorkách, pri ktorých sa zistil nesúlad s limitnými hodnotami tolerancie. Zo šiestich parametrov, ktoré mali byť testované v prípade motorovej nafty v roku 2012, sa zistil nesúlad so špecifikáciami v týchto prípadoch: V prípade 144 vzoriek sa zistilo prekročenie maximálneho obsahu síry 10 ppm. V prípade všetkých členských štátov však priemerná hodnota obsahu síry zostáva pod povinnou limitnou hodnotou 10 ppm na úrovni 7,42 ppm. Čo sa týka destilačných limitných hodnôt, nesúlad so špecifikáciou sa zistil celkovo pri 22 vzorkách. 4.3 Zhrnutie V tabuľke č. 3 sa uvádzajú údaje týkajúce sa súladu správ členských štátov za rok 2012 so smernicou, pokiaľ ide o výsledky analýz vzoriek v porovnaní s limitnými hodnotami tolerancie, ako aj formou a obsahom správy. Medzi zmeny smernice patrilo vloženie odseku, v ktorom sa uvádza: „Členské štáty stanovia pokuty, ktoré sa budú uplatňovať pri porušení vnútroštátnych ustanovení prijatých v súlade s touto smernicou. Uvedené pokuty musia byť účinné, primerané a výstražné.“ Niektoré členské štáty poskytli vysvetlenie nápravných opatrení a pokút udelených vnútroštátnymi orgánmi v prípade zistenia, že vzorky nevyhovujú špecifikáciám. Tieto a iné poznámky súvisiace so systémami monitorovania členských štátov boli podrobnejšie rozpísané v kapitolách pre jednotlivé členské štáty správy Monitorovanie kvality palív v EÚ – Súhrnná správa za rok 2012 – Záverečná správa pre GR pre oblasť klímy Európskej komisie, ktorá je k dispozícii na internetovej stránke GR pre oblasť klímy. Zistilo sa, že 322 vzoriek z celkového počtu 11 365 testovaných vzoriek benzínu v roku 2012 nespĺňalo špecifikácie uvedené pre limitné hodnoty tolerancie v prípade jedného alebo viacerých parametrov, čo predstavuje mieru nesúladu na úrovni 2,8 %. Z 15 039 vzoriek, u ktorých sa v roku 2012 testovalo 6 povinných parametrov týkajúcich sa motorovej nafty, 237 vzoriek nespĺňalo stanovené limitné hodnoty, čo predstavuje 1,6 % všetkých oznámených vzoriek. Podiel vzoriek, v prípade ktorých sa zistil nesúlad so špecifikáciami, je založený na počte odobratých vzoriek, ktorý by mal (v rámci každého členského štátu) závisieť od objemu predaja palív a zdrojov dodávok. Avšak, v prípade členských štátov využívajúcich národné systémy, ktoré nemusia byť rovnocenné so štatistickými modelmi A, B alebo C, a ktoré využívajú štatistické modely, ktoré nemusia byť najvhodnejšie, je potrebné zvážiť tiež nesúlad v rámci EÚ vážený objemom a počtom vzoriek. Tabuľka 3:Zhrnutie súladu predkladania správ členských štátov za rok 2012 || ČŠ || Nesúlad s limitnými hodnotami nevyhovujúce vzorky (NV)/celkový počet vzoriek || Neúplné správy nemerané parametre (NP)/spolu || Neskoro predložené správy || || (1) || (2) || (3) || || Benzín || Motorová nafta || Benzín || Motorová nafta || || || NV || Spolu || NV || Spolu || NP || Spolu || NP || Spolu || (mesiace) || AT || 2 || 106 || 1 || 100 || 0 || 19 || 0 || 6 || včas || BE || 104 || 2239 || 102 || 6036 || 0 || 19 || 0 || 6 || včas || BG || 9 || 453 || 32 || 496 || 1 || 19 || 0 || 6 || včas || CY || 29 || 328 || 0 || 173 || 2 || 19 || 0 || 6 || včas || CZ || 21 || 1293 || 21 || 1413 || 0 || 19 || 0 || 6 || včas || DK || 0 || 43 || 0 || 21 || 0 || 19 || 0 || 6 || včas || EE || 8 || 350 || 2 || 215 || 1 || 19 || 0 || 6 || < 1 mesiac || FI || 18 || 235 || 1 || 122 || 1 || 19 || 1 || 6 || včas || FR || 16 || 473 || 28 || 408 || 0 || 19 || 0 || 6 || < 1 mesiac || DE || 5 || 602 || 1 || 415 || 0 || 19 || 0 || 6 || < 2 mesiace || EL || 0 || 116 || 0 || 106 || 6 || 19 || 0 || 6 || včas || HU || 5 || 120 || 0 || 120 || 0 || 19 || 0 || 6 || včas || IE || 10 || 201 || 4 || 194 || 0 || 19 || 0 || 6 || včas || IT || 6 || 200 || 3 || 200 || 4 || 19 || 0 || 6 || < 1 mesiac || LV || 0 || 158 || 0 || 244 || 0 || 19 || 0 || 6 || < 1 mesiac || LT || 0 || 106 || 0 || 100 || 0 || 19 || 0 || 6 || včas || LU || 8 || 80 || 0 || 82 || 0 || 19 || 0 || 6 || včas || MT || 4 || 36 || 8 || 37 || 0 || 19 || 0 || 6 || včas || NL || 0 || 50 || >1 || 50 || 2 || 19 || 0 || 6 || < 1 mesiac || PL || 12 || 279 || 7 || 204 || 1 || 19 || 0 || 6 || včas || PT || 33 || 257 || 4 || 132 || 1 || 19 || 0 || 6 || včas || RO || 6 || 244 || 6 || 243 || 1 || 19 || 0 || 6 || < 1 mesiac || SK || 8 || 149 || 8 || 118 || 0 || 19 || 0 || 6 || včas || SI || 4 || 154 || 4 || 162 || 1 || 19 || 0 || 6 || včas || ES || 0 || 780 || 0 || 396 || 0 || 19 || 0 || 6 || < 2 mesiace || SE || 0 || 631 || 0 || 717 || 6 || 19 || 1 || 6 || včas || UK || 14 || 1682 || 4 || 2535 || 0 || 19 || 0 || 6 || včas || Počet krajín || || || || || 27 || (1) Nesúlad s limitnými hodnotami (95 % limity spoľahlivosti) || Nie je možné potvrdiť, či sa limitné hodnoty dodržali vo všetkých vzorkách, ak sú oznámené údaje neúplné. Ak z predložených údajov nebolo možné určiť počet vzoriek, v ktorých sa presiahla limitná hodnota, symbol „>“ znamená, že počet vzoriek, v ktorých sa presiahli limitné hodnoty, je minimálny a mohol by byť vyšší. || (2) Neúplné správy || V prípade niektorých parametrov možno odoberať menšie počty vzoriek, je však potrebné odoberať vzorky na analýzu všetkých parametrov s cieľom presne posúdiť kvalitu paliva. Členské štáty by mali jasne uviesť, kedy boli vzorky odobraté a poskytnúť výsledky ich kontroly. || (3) Neskoro predložené správy || Smernicou 98/70/ES sa stanovuje, že členské štáty by mali predložiť monitorovacie správy každoročne najneskôr do 30. júna. || Ďalšou dôležitou súčasťou hodnotenia kvality palív je súlad so špecifickými parametrami, ktoré je potrebné monitorovať. V niektorých členských štátoch sa niektoré z týchto parametrov v súčasnosti plne nemerajú. V úplnej správe Monitorovanie kvality palív v EÚ – Súhrnná správa za rok 2012, v tabuľke Tabuľka týkajúca sa súhrnných parametrov, ktoré členské štáty neoznámili pre každý druh paliva sa uvádza, že počet parametrov, ktoré neboli merané, podľa členských štátov, bude dostupný na webovej stránke GR pre oblasť klímy. I keď zvážime, že táto situácia nepredstavuje problém, čo sa týka hodnotenia celkovej kvality palív v Európe, Komisia bude spolu s členskými štátmi trvať na tom, aby sa táto situácia v roku 2013 zlepšila. 5. Závery Z monitorovania kvality palív v roku 2012 vyplýva, že špecifikácie pre benzín a motorovú naftu ustanovené v smernici 98/70/ES sa všeobecne dodržiavajú a zistilo sa len veľmi málo odchýlok od príslušných ustanovení. Aj keď došlo k mnohým zlepšeniam v spôsobe, akým členské štáty plnia svoje povinnosti podávania správ a monitorovania a rovnako tak, pokiaľ ide o ich monitorovacie systémy kvality palív, v niektorých prípadoch zatiaľ stále nedosahujú očakávanú úroveň odberu vzoriek. Komisia bude v dohľadnom čase túto otázku s členskými štátmi riešiť. Keďže prípady nesúladu sú pomerne zriedkavé a členské štáty zvyčajne prijímajú opatrenia na vyradenie nevyhovujúcich palív z predaja, Komisii nie sú známe žiadne negatívne dôsledky týchto prekročení limitov na automobilové emisie alebo funkciu motora. Komisia však vyzýva členské štáty, aby aj naďalej prijímali opatrenia na zabezpečenie úplného súladu tak, aby sa takéto problémy v budúcnosti nevyskytovali. [1] Ú. v. ES L 350, 28.12.1998, s. 58. [2] Ú. v. ES L 53, 23.2.2002, s. 30. [3] EN 14274:2003 Automobilové palivá – Stanovenie kvality benzínu a motorovej nafty – Systém monitorovania kvality palív (FQMS).